Τι ψυχή θα παραδώσεις μωρή

Τι ψυχή θα παραδώσεις μωρή; είναι ο τίτλος μιας μαύρης κωμικής σειράς που προβλήθηκε από το Mega Channel από τον Οκτώβριο του 2000 με σκοπό να ολοκληρωθεί τον Ιούνιο του 2001 σε 30 επεισόδια, αλλά τελικά η παραγωγή της διεκόπη απότομα και έμεινε ημιτελής στο 7ο επεισόδιο. Δημιουργήθηκε από το συγγραφικό δίδυμο Αλέξανδρο Ρήγα και Δημήτρη Αποστόλου, σε σκηνοθεσία του πρώτου. Τους τέσσερις πρωταγωνιστικούς ρόλους υποδύθηκαν η Χρύσα Ρώπα, η Ελένη Ράντου, η Ελένη Καστάνη και η Άβα Γαλανοπούλου. Παρά την πολύ μικρή της διάρκεια στα τηλεοπτικά δρώμενα, η σειρά κατάφερε να σημειώνει τηλεθεάσεις της τάξης του 40% και να μεγεθύνει την υστεροφημία της μετά τη διακοπή της.

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε172 Οκτωβρίου 200019 Φεβρουαρίου 2001

 Πλοκή 
Η σειρά ακολουθεί τη ζωή τεσσάρων γυναικών κοντά στα 40, εντελώς διαφορετικών μεταξύ τους, οι οποίες είχαν γνωριστεί κατά την πρώτη δεκαετία της ζωής τους σε ένα ορφανοτροφείο. Στο ίδρυμα τα κορίτσια υφίσταντο σεξουαλική κακοποίηση κατ’ εξακολούθηση από τον τότε νεαρό κοινωνικό λειτουργό Γεράσιμο Μαντά. Έκτοτε είχαν ορκιστεί να πάρουν κάποτε εκδίκηση. Σήμερα συναντιούνται με σκοπό να κάνουν πράξη την υπόσχεσή τους.

 Βασικοί χαρακτήρες 
 Αλέκα: Η δημοσιογράφος Αλέκα Καλουδάκη, χωρισμένη με παιδί σε έντονη εφηβεία, έχοντας αριστερό αγωνιστικό παρελθόν, είναι πλέον αρχισυντάκτρια του κουτσομπολίστικου περιοδικού ΨΙΤ, κάτι για το οποίο ντρέπεται και παραμυθιάζει τον κοινωνικό της περίγυρο ότι δουλεύει στον Ριζοσπάστη. Η Αλέκα είναι γεννημένη στις φυλακές της Αλικαρνασσού από την έγκλειστη μητέρα της που κατηγορήθηκε για τον φόνο του συζύγου της και πατέρα της Αλέκας, κάτι που δεν αποδείχθηκε ποτέ. Λόγω αυτού μεταφέρεται στα δύο της χρόνια στο ορφανοτροφείο.
 Ντομινίκ: Στο ίδιο ορφανοτροφείο μεταφέρεται η δεύτερη εκ των τεσσάρων, σε αντίστοιχη μικρή ηλικία. Η Ντομινίκ Σεζάρ, κόρη δυο άτυχων Γάλλων που πνίγονται σε ναυάγιο στη Μύκονο, είναι πλέον υψηλόβαθμο στέλεχος ναυτιλιακής, ευκατάστατη, σνομπ και διατηρεί ερωτικές σχέσεις με τον παντρεμένο συνέταιρο της. Παρότι γνωρίζει ότι ο Μάρκος τη κοροϊδεύει, παραμένει ερωμένη του, ενώ θέλει απελπισμένα να γίνει μητέρα.
 Φωφώ (Φωτεινή): Η τρίτη γυναίκα είναι η θρησκόληπτη και ερωτευμένη με τον παπά της ενορίας της, Φωφώ Τσιντικίδου, κόρη ενός σεσημασμένου μικροαπατεώνα και ορφανή από μητέρα, μεταφέρεται σε μικρή ηλικία στο ίδρυμα όπου βρίσκονται και τα υπόλοιπα κορίτσια, .
 Πόπη (Πηνελόπη): Η Πόπη εγκαταλείπεται βρέφος στα σκαλιά του ΕΙΡ με μια καδένα που φέρει το όνομα της. Από εκεί, μεταφέρεται στο ίδρυμα όπου κακοποιείται μαζί με την Αλέκα, τη Ντομινίκ και τη Φωφώ από τον Μαντά. Είναι παντρεμένη μ' έναν αγροίκο και βίαιο σουβλατζή, στον οποίο είναι απόλυτα υποδουλωμένη. Μαζί τους μένει και η κουνιάδα της, Κωστούλα, που της κάνει τη ζωή δυσκολότερη.

 Σύνοψη ιστορίας 
Με το άκουσμα της είδησης ότι ο Γεράσιμος Μαντάς βρίσκεται και πάλι στην Ελλάδα, η Αλέκα, η Ντομινίκ, η Πόπη και η Φωφώ συναντιούνται και μετά από πολλές ενστάσεις αποφασίζουν να οργανώσουν τη δολοφονία του Γεράσιμου Μαντά, ο οποίος φαίνεται ακόμα να βγάζει τις βρώμικες ορέξεις του σε ανήλικα κορίτσια που τάχα υπερασπίζεται σε ιδρύματα που ο ίδιος έχει δημιουργήσει στο εξωτερικό. Το αρχικό σχέδιο της δολοφονίας του είναι να του κόψουν τα φρένα του αυτοκινήτου του τη βραδιά της άφιξής του στην Ελλάδα, όπου θα δώσει το παρόν για να του απονεμηθεί βραβείο προσφοράς για το «κοινωφελές έργο» του στα παιδιά παγκοσμίως. Οι τέσσερις γυναίκες, μετά από ένα μπαράζ αστείων καταστάσεων, καταφέρνουν και τρυπώνουν στην εκδήλωση, ανακαλύπτουν το αμάξι του στο πάρκινγκ και του κόβουν τα φρένα. Όμως η δολοφονία του Μαντά αποτυγχάνει και αντ' αυτού τραυματίζεται σοβαρά ο οδηγός του. Το επόμενο σχέδιο δολοφονίας του Μαντά είναι να εισβάλουν στο κήπο του σπιτιού του και να τοποθετήσουν ηλεκτροφόρο καλώδιο στη πισίνα, ούτως ώστε να σκοτωθεί από ηλεκτροπληξία κατά το πρωινό του κολύμπι, κάτι που έχει δηλώσει ο ίδιος σε συνέντευξή του ότι συνηθίζει να κάνει. Και σ' αυτή τους τη προσπάθεια αποτυγχάνουν, αφού το επόμενο πρωί πριν τον Μαντά στη πισίνα βουτάει ο σωματοφύλακας του για να δοκιμάσει τη θερμοκρασία του νερού, ο οποίος και τη γλιτώνει παρά τρίχα. Η τρίτη τους προσπάθεια είναι να του στείλουν δηλητηριασμένη τούρτα με ποντικοφάρμακο, κάτι που επίσης δεν βρίσκει τον στόχο του, καθώς η τούρτα δοκιμάζεται από την οικονόμο του Μαντά, η οποία και οδηγείται στο νοσοκομείο.

Έχοντας πια χάσει κάθε ελπίδα, αποφασίζουν ν' αντιμετωπίσουν τον Μαντά κατά πρόσωπο σε μια ύστατη προσπάθεια. Προσποιούμενες ότι είναι το συνεργείο του Mega Channel, τον επισκέπτονται στο σπίτι του, στα πλαίσια μιας συνέντευξης για το έργο του στο εξωτερικό. Κατά τη διάρκεια της συνέντευξης, ο Μαντάς αποκαλύπτει ότι γνωρίζει τη ταυτότητα τους, καθώς έχει συγκρατήσει το νούμερο του αυτοκινήτου της Ντομινίκ που τακτικά βλέπει να βρίσκεται απέναντι απ' το σπίτι του τις στιγμές που τον παρακολουθούν. Οι γυναίκες παραδέχονται τη ταυτότητα τους και τις προθέσεις τους, και τότε ο Μαντάς βγάζει πιστόλι για να τις σκοτώσει (σε αυτό το σημείο διακόπηκε η σειρά). Κατά τη διάρκεια της αποτροπής του πυροβολισμού με μάχη μεταξύ του Μαντά και των γυναικών, η θεούσα Φωφώ τον χτυπάει θανάσιμα στο κεφάλι με μια κούκλα, ομοίωμα του τότε Αρχιεπισκόπου Αθηνών και πάσης Ελλάδος, Χριστόδουλου, που κυκλοφορούσε το 2000 στην ελληνική αγορά κι είχε προκαλέσει αντιδράσεις.

Αφού απαλλάσσονται από το πτώμα του Μαντά, οι τέσσερις γυναίκες επιστρέφουν στις ζωές του τις οποίες ακολουθεί μια μεγάλη περίοδος φόβου, ενοχών και τύψεων που τις φέρνει κοντά στο ν' αποκαλυφθούν στην αστυνομία. Όταν όμως τα πράγματα ηρεμούν και ο κίνδυνος να τις ανακαλύψουν εξαφανίζεται, νιώθουν για πρώτη φορά στη ζωή τους μια πρωτοφανή δύναμη. Βάζουν τέλος σε ότι τις υποβίβαζε στη προσωπική και επαγγελματική τους ζωή και δίνουν μαθήματα σε όλους όσους εκμεταλλεύτηκαν τις αδυναμίες τους.

Λίγο πριν το τέλος της ιστορίας, έχοντας πια νικήσει όσα τους πήγαιναν πίσω, νιώθουν την ανάγκη να πληρώσουν και αυτές μετά τον Μαντά για τον φόνο του για το δίκαιο του πράγματος. Έτσι, εμφανίζονται οικειοθελώς μπροστά στον εισαγγελέα και ομολογούν το έγκλημα τους. Αρχικά, δεν τις πιστεύει κανείς, αλλά γρήγορα η αλήθεια αποκαλύπτεται και τα πρωτοσέλιδα του τύπου γεμίζουν με τις φωτογραφίες και τα ονόματα τους. Η ελληνική κοινωνία συγκλονίζεται από τη πράξη τους και διχάζεται σε φανατικούς εχθρούς και φίλους. Η απόφαση του δικαστηρίου τις αθωώνει, δικαιώνοντας τες. Οι τέσσερις γυναίκες έχουν πια ξανακερδίσει την αυτοεκτίμηση και τον δυναμισμό, που κάποιος κάποτε βίαια τους έκλεψε.

 Παρασκήνιο 
Μετά τη τεράστια τηλεοπτική επιτυχία των Δυο ξένων, το συγγραφικό δίδυμο Ρήγα-Αποστόλου αποφασίζουν να δημιουργήσουν μια πικρή κωμωδία για τη κακοποίηση κάθε μορφής των ανήλικων και των ενήλικων γυναικών. Εμπνευσμένοι από το σενάριο της δραματικής ταινίας Sleepers, δημιουργούν την ιστορία της σειράς και μαζί με τον παραγωγό Νίνο Ελματζιόγλου τη πουλάνε στο Mega. Το υψηλό μπάτζετ των αμοιβών, και γενικότερα της παραγωγής, κάνει τους ανθρώπους του Mega να ζητήσουν από τους δημιουργούς και την εταιρία παραγωγής την αύξηση της διάρκειας του κάθε επεισοδίου από το τυπικό και σύνηθες 45λεπτο στο ωριαίο. Μετά απ' αυτή τη συμφωνία, η σειρά ξεκινάει γυρίσματα στα στούντιο της Παιανίας, με προσωρινό τίτλο Τιμής ένεκεν και πρωταγωνίστριες τη Δήμητρα Παπαδοπούλου στον ρόλο της Αλέκας, την Ελένη Καστάνη στον ρόλο της Φωφώς, την Ασπασια Τζιτζικακη, στο ρολο της Ντομινικ, την Ελισάβετ Κωνσταντινίδου στον ρόλο της Πόπης και την Ισαβέλλα Βλασιάδου στον ρόλο της Ντίντας.

Για άγνωστους μέχρι σήμερα λόγους, κι ενώ έχουν γυριστεί τα 4 πρώτα επεισόδια, αποφασίζεται να απομακρυνθούν από την παραγωγή η Δήμητρα Παπαδοπούλου, η Αλεξάνδρα Παλαιολόγου και η Ελισάβετ Κωνσταντινίδου, και ν' αντικατασταθούν από τις ηθοποιούς Χρύσα Ρώπα, Ελένη Ράντου και Άβα Γαλανοπούλου αντίστοιχα, κάτι που κάνει αδύνατη την ολοκλήρωση και τη παράδοση των επεισοδίων στις προκαθορισμένες ημερομηνίες.

Η σειρά ξεκινάει από την αρχή γυρίσματα έχοντας νέο καστ πρωταγωνιστριών και τίτλο Τι ψυχή θα παραδώσεις μωρή; όμως λίγες εβδομάδες αργότερα έρχεται και η δεύτερη παύση γυρισμάτων λίγο πριν τη προβολή της σειράς, και αφού έχουν γυριστεί και ξεκινήσει να προβάλλονται ήδη τα προωθητικά τρέιλερ. Ένας από τους λόγους της διακοπής αυτής είναι και η οικειοθελής, όπως γράφτηκε τότε, αποχώρηση της Ισαβέλλας Βλασιάδου, ενώ η ίδια αργότερα δήλωσε πως δεν έμαθε ποτέ ποιος ήταν ο λόγος που την απέκλεισε η παραγωγή. Με την αποχώρηση αυτή, ο ρόλος της Ντίντας μένει χωρίς ηθοποιό λίγο πριν τη πρεμιέρα. Οι δημιουργοί και ο παραγωγός αποφασίζουν να δώσουν τον ρόλο στην Άβα Γαλανοπούλου, η οποία στο εξής θα κρατάει δύο ρόλους, αυτόν της Πόπης και αυτόν της Ντίντας ως άγνωστες δίδυμες.

Κι ενώ ο τύπος κάνει λόγο για κακές σχέσεις μεταξύ των συντελεστών της σειράς, πραγματοποιείται η πρεμιέρα του σίριαλ τη Δευτέρα 2 Οκτωβρίου του 2000 στις 21:40, με τηλεθέαση 39% (1.450.000 τηλεθεατές), σκαρφαλώνοντας στη κορυφή της τηλεθέασης όλων των προγραμμάτων όλων των καναλιών εκείνης της εβδομάδας. Το συγκεκριμένο επεισόδιο προβάλλεται και την επόμενη ακριβώς εβδομάδα σε επανάληψη λόγω της καθυστέρησης των γυρισμάτων, και η επανάληψη του κάνει παρόμοια ποσοστά. Το ίδιο συμβαίνει και με τα υπόλοιπα 5 επεισόδια, τα οποία από τα τέλη Νοεμβρίου παίζουν επανειλημμένα σε επανάληψη μέχρι τον Φεβρουάριο του 2001. Τότε, το κανάλι και οι δημιουργοί αποφασίζουν και προβάλλουν ένα ακόμα επεισόδιο με κάποιες ήδη γυρισμένες σκηνές που δεν είχαν προβληθεί ως τότε και ανακοινώνουν και επίσημα πια τη διακοπή της σειράς και η ιστορία των τεσσάρων αυτών γυναικών τηλεοπτικά σταματάει λίγο πριν δουν οι τηλεθεατές τον φόνο του Γεράσιμου Μαντά από τη Φωφώ.

Έπειτα από χρόνια, το 2014 στην εκπομπή του ANT1 Η Γερμανού ξανάρχεται με τη Ναταλία Γερμανού η Ελένη Ράντου αποκαλύπτει για το άδοξο φινάλε της σειράς:«Αυτό δεν ήταν μια καλή συγκυρία. Ίσως είναι ένα από τα καλύτερα κείμενα τηλεοπτικά που έχουν περάσει, αλλά ήταν μια δουλειά στην οποία νομίζω ότι έγινε κατάχρηση εξουσίας. Δεν ξέρω τι ακριβώς έγινε. Ξέρω ότι ήταν μια κακή στιγμή και παραγωγής και συνεργασίας από όλους για όλους. Δεν τσακωθήκαμε ποτέ. Ήταν πολύ υψηλές οι απαιτήσεις. Δεν υπήρχε πολύ φτιαγμένο υλικό. Υπήρχε τρομερή πίεση από το κανάλι να παίρνει επεισόδια. Νομίζω η διαχείριση του Αλέξανδρου (Ρήγα) ήταν ο πιο αδύναμος κρίκος. Η διαχείριση μιας τόσο μεγάλης επιτυχίας που δεν ξέρω αν είχε συνειδητοποιήσει ότι θα έκανε κι επειδή ήταν ο ενορχηστρωτής κι είχε όλη την πίεση και να το γράφει, θεωρώ ότι αυτός κλάταρε πρώτος».Τον Ιανουάριο του 2016 ο Αλέξανδρος Ρήγας στην εκπομπή JoinUs του Σκάι και στον Θανάση Αναγνωστόπουλο αποκαλύπτει:«Το τι ψυχή θα παραδώσεις ήταν μια σειρά που ξεκίνησε με τις καλύτερες προϋποθέσεις, αλλά σε πολλούς από εμάς έβγαλε έναν κακό εαυτό λόγω της μεγάλης πίεσης της δουλειάς, κι αυτό γιατί δεν ήμασταν έτοιμοι χρονικά, κυρίως εγώ, κι αυτή η πίεση άναψε μια φωτιά που έκαψε πολλές σχέσεις».Το 2019, η Χρύσα Ρώπα δήλωσε σε συνέντευξη της ότι ο λόγος που αποχώρησε ήταν επειδή ο Αλέξανδρος Ρήγας χρησιμοποίησε μια προσβλητική λέξη για την ίδια μπροστά στους ηθοποιούς, τους τεχνικούς και τον παραγωγό της σειράς. Συμπλήρωσε ότι ο Ρήγας δεν την αντικατέστησε και η σειρά κόπηκε.

Ο Παύλος Χαϊκάλης ως παπα-Λάμπρος πρωτοεμφανίστηκε το 1998 στους Δέκα μικρούς Μήτσους σε κείμενα του Λάκη Λαζόπουλου.

 Επεισόδια 

 Προβαλλόταν κάθε Δευτέρα στις 22:20.
 Η πρεμιέρα προβλήθηκε στις 21:40 και ήταν μεγαλύτερης διάρκειας (75 λεπτά).

#Α' ΠροβολήΤηλεθέαση <small>Rating1<center>02/10/2000<center>39.0%  <center><small>14.52<center>16/10/2000<center>36.3%  <center><small>13.83<center>23/10/2000<center>40.1%  <center><small>14.74<center>06/11/2000<center>37.7%  <center><small>13.95<center>13/11/2000<center>39.0%  <center><small>15.06<center>20/11/2000<center>39.3%  <center><small>14.77<center>19/02/2001<center>32.1%  <center><small>14.2

 Συζητήσεις για sequel 
Η συνέχεια της ιστορίας συζητήθηκε από τους δημιουργούς να γίνει ταινία λίγα χρόνια μετά τη διακοπή της και θεατρική παράσταση το 2011, αλλά και οι δύο αυτές απόπειρες ναυάγησαν κυρίως λόγω του υψηλού κόστους.

Στις 19 Μαρτίου του 2024, η κινηματογραφική εταιρεία Showtime Productions ανακοίνωσε τη κινηματογραφική μεταφορά της σειράς σε δύο ταινίες, που θα προβληθούν στις αίθουσες το φθινόπωρο του 2025 και τον χειμώνα του 2026, σε σενάριο και σκηνοθεσία του Αλέξανδρου Ρήγα.

Το πρώτο μέρος της ταινίας έκανε πρεμιέρα στους κινηματογράφους την Πέμπτη, 08 Ιανουαρίου 2026. 

 Διανομή 
 Πρωταγωνιστές 
ΧαρακτήραςΗθοποιόςΑλέκα ΚαλουδάκηΧρύσα ΡώπαΝτομινίκ ΣεζάρΕλένη ΡάντουΦωφώ ΤσιντικίδουΕλένη ΚαστάνηΠόπη ΚαμμένουΆβα ΓαλανοπούλουΝτίντα ΓαλανούΓεράσιμος ΜαντάςΓιάννης ΜόρτζοςΑνέστης Τσιντικίδης Παύλος ΚοντογιαννίδηςΠαπα-ΛάμπροςΠαύλος ΧαϊκάληςΜάκης ΚαμμένοςΓιάννης ΜποσταντζόγλουΚωστούλα ΚαμμένουΜαρία ΚανελλοπούλουΜάρκος ΧατζηστεφάνουΝίκος Σιδέρης  Μάνος ΚωστόπουλοςΓιάννης ΤσιμιτσέληςΝτίνα ΔαμιανούΧριστίνα ΓουλιελμίνοΛίζα ΣτιούαρτΡεγγίνα ΠαντελίδηΜαριάννα ΚρεββάταΚωνσταντία Χριστοφορίδου

 Guest star 
ΧαρακτήραςΗθοποιόςΜήτσοςΦώτης ΣεργουλόπουλοςΑγλαΐαΜαρία ΜπακοδήμουΣεραφείμΝίκος ΣεργιανόπουλοςΒασιλικήΧρυσούλα ΔιαβάτηΈφηΑλεξάνδρα ΠαλαιολόγουΤάσοςΚώστας ΚρομμύδαςΚούλαΜαρία ΦιλίππουΘάνοςΠαύλος ΟρκόπουλοςΦώτηςΝίκος ΜποτόπουλοςΒλάσηςΣάκης ΜπουλάςΓιώργοςΓιώργος ΓιαννόπουλοςΜέλπωΒέτα ΜπετίνηΑμπντούλΒαγγέλης ΤάκοςΕλευθερίαΓεωργία ΝικηφοράκηΔημήτρηςΔημήτρης ΜιχαλέσληςΠαρουσιάστριαΣουλτάνα Κουβρούκη

 Παραπομπές 

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές